CELEX: 32019D2251
Language: hu
Date: 2019-12-19 00:00:00
Title: A Tanács (EU) 2019/2251 végrehajtási határozata (2019. december 19.) az Eurojust elnökévé választott nemzeti tagot kirendelő tagállam számára biztosított ellentételezési mechanizmusról

30.12.2019   
               
               
                  HU
               
               
                  Az Európai Unió Hivatalos Lapja
               
               
                  L 336/310
               
            
         A TANÁCS (EU) 2019/2251 VÉGREHAJTÁSI HATÁROZATA
         (2019. december 19.)
         az Eurojust elnökévé választott nemzeti tagot kirendelő tagállam számára biztosított ellentételezési mechanizmusról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Unió Büntető Igazságügyi Együttműködési Ügynökségéről (Eurojust) és a 2002/187/IB tanácsi határozat felváltásáról és hatályon kívül helyezéséről szóló, 2018. november 14-i (EU) 2018/1727 európai parlamenti és tanácsi rendeletre (1) és különösen annak 12. cikkére,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2018/1727 rendelettel és az Eurojust eljárási szabályzatával összhangban az Eurojust elnökévé választott nemzeti tag elnöki minőségében további feladatokat lát el.
                  
               
                     (2)
                  
                  
                     Az Eurojust elnöki feladatainak ellátása befolyásolja az azon tagállam által kirendelt helyettes és asszisztens munkaterhét, amelynek nemzeti tagját elnökké választották, így az érintett tagállam az elnök hivatali idejére egy másik, megfelelő képesítéssel rendelkező személyt rendelhet ki a nemzeti iroda megerősítése érdekében.
                  
               
                     (3)
                  
                  
                     Az (EU) 2018/1727 rendelet 11. cikkének (7) bekezdése többek között úgy rendelkezik, hogy az érintett tagállam ellentételezésért folyamodhat, amennyiben egy másik, megfelelő képesítéssel rendelkező személyt rendel ki.
                  
               
                     (4)
                  
                  
                     Az ellentételezési mechanizmusnak biztosítania kell az egyenlő bánásmódot az elnökké választott nemzeti tag és az érintett tagállam által kirendelt másik, megfelelő képesítéssel rendelkező személy megélhetési költségeinek és egyéb kapcsolódó költségeinek tényleges megtérítése tekintetében.
                  
               
                     (5)
                  
                  
                     Az (EU) 2018/1727 rendelet Dániára nézve nem kötelező, ezért Dánia nem vesz részt ennek – az (EU) 2018/1727 rendeletet végrehajtó – határozatnak az elfogadásában és alkalmazásában.
                  
               
                     (6)
                  
                  
                     Az (EU) 2018/1727 rendelet Írországra és az Egyesült Királyságra nézve kötelező, ezért ezen országok részt vesznek ennek – az (EU) 2018/1727 rendeletet végrehajtó – határozatnak az elfogadásában és alkalmazásában,
                  
               ELFOGADTA EZT A HATÁROZATOT:
         
            1. cikk
            
               (1)   Az a tagállam, amelynek nemzeti tagját az Eurojust elnökévé választották, és amely ezért másik személyt rendelt ki nemzeti irodájába, amiért az (EU) 2018/1727 rendelet 11. cikkének (7) bekezdése alapján a kirendelt másik személy tekintetében ellentételezésért folyamodhat az Eurojust testületétől (a továbbiakban: a testület), kérelmében a következő információkat tünteti fel:
               
                           a)
                        
                        
                           az érintett tagállamnak az adott személy kirendelésére vonatkozó határozata;
                        
                     
                           b)
                        
                        
                           annak igazolása, hogy a nemzeti iroda megerősítésére a megnövekedett munkamennyiség miatt szükség van;
                        
                     
                           c)
                        
                        
                           a kirendelt személy havi bruttó nemzeti fizetésének adatai;
                        
                     
                           d)
                        
                        
                           a kirendelt személy számára a nemzeti jog alapján juttatott megélhetési költségekre és egyéb kapcsolódó költségekre vonatkozó adatok;
                        
                     
                           e)
                        
                        
                           azon bankszámla adatai, amelyre az ellentételezést át kell utalni.
                        
                     
            
               (2)   Az érintett tagállam az ellentételezés iránti kérelmet a személy kirendeléséről szóló határozatot követő hat hónapon belül küldi meg a testületnek.
            
         
         
            2. cikk
            
               (1)   A testület a kérelem kézhezvételétől számított három hónapon belül határoz az ellentételezés odaítéléséről.
            
            
               (2)   Az érintett tagállam mindaddig jogosult ellentételezésre, amíg nemzeti tagja tölti be az elnöki tisztséget, és az érintett személy ehhez kapcsolódó kirendelése tart.
            
         
         
            3. cikk
            
               (1)   Az (EU) 2018/1727 rendelet 12. cikkének (3) bekezdésével összhangban az Eurojust a következőket téríti vissza az érintett tagállamnak:
               
                           a)
                        
                        
                           a kirendelt személy havi bruttó nemzeti fizetésének 50 %-a; valamint
                        
                     
                           b)
                        
                        
                           a kirendelt személy megélhetési költségeinek és egyéb kapcsolódó költségeinek megfelelő, az érintett tagállamnál ténylegesen felmerülő költségek.
                        
                     
            
               (2)   Az Eurojust kizárólag akkor téríti meg az (1) bekezdés b) pontjában említett költségeket, ha a kirendelt személy a nemzeti jog alapján olyan támogatásra vagy költségtérítésre jogosult, amely hasonló jellegű az Európai Unió tisztviselőinek személyzeti szabályzata (2) (a továbbiakban: a személyzeti szabályzat) VII. mellékletében meghatározottakhoz, például a következőkhöz: családi támogatás, külföldi munkavégzési támogatás, a hivatalba lépéshez kapcsolódó költségek megtérítése, beleértve a beilleszkedési támogatást, az újrabeilleszkedési támogatást, az utazási költségeket, a költözési költségeket és a napidíjat.
            
            
               (3)   Az Eurojust az adott tagállamban alkalmazandó feltételeknek és pénzügyi korlátoknak megfelelően nyújt visszatérítést az érintett tagállamnak. A visszatérítés semmi esetre sem haladhatja meg a támogatásoknak vagy költségtérítéseknek a személyzeti szabályzat VII. mellékletében meghatározott maximális összegét.
            
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 19-én.
            
               
                  a Tanács részéről
               
               
                  az elnök
               
               K. MIKKONEN
            
         
         
            (1)  HL L 295., 2018.11.21., 138. o.
         
         
            (2)  A Tanács 259/68/EGK, Euratom, ESZAK rendelete (1968. február 29.) az Európai Közösségek tisztviselőinek személyzeti szabályzatáról, az egyéb alkalmazottakra vonatkozó alkalmazási feltételekről, valamint a Bizottság tisztviselőire ideiglenesen alkalmazandó különleges intézkedések bevezetéséről (HL L 56., 1968.3.4., 1. o.).